
      ОПЕРАТИВНА ПРОГРАМА ЗА РАЗВИТИЕ НА СЕКТОР „РИБАРСТВО”  

ОС №4 „УСТОЙЧИВО РАЗВИТИЕ НА РИБАРСКИТЕ ОБЛАСТИ”


Проекта се осъществява с финансовата подкрепа на Оперативна програма за развитие на сектор рибарство, съфинансирана от Европейския Съюз, чрез Европейски фонд за рибарство.
Одобрени със Заповед №01/05.12.2011 г.
на Председателя на УС

 на МИРГ „Високи Западни Родопи: Батак-Девин-Додпат” 

ПРОЦЕДУРА

ЗА ИЗБОР НА ВЪНШНИ ЕКСПЕРТИ-ОЦЕНИТЕЛИ ЗА УЧАСТИЕ В ТЕХНИЧЕСКА ОЦЕНКА НА ПРОЕКТНИ ПРЕДЛОЖЕНИЯ ПОДАДЕНИ В РАМКИТЕ НА МЕСТНА СТРАТЕГИЯ ЗА РАЗВИТИЕ НА РИБАРСКА ОБЛАСТ „ВИСОКИ ЗАПАДНИ РОДОПИ“(2011-2015) 

Раздел І
ОБЩИ ПОЛОЖЕНИЯ

1. Чл. 1. С тази Процедура се урежда организацията по избора на външни експерти-оценители, които да извършват оценка на постъпили заявления за получаване на финансова помощ по мерките от Местната стратегия за развитие на Рибарска област „Високи Западни Родопи“( 2011-2015)
Допустими мерки за кандидатстване с проектно предложение:
1.  Преструктуриране и пренасочване на икономически дейности, по-специално чрез насърчаване на екотуризма, при условие че тези дейности не водят към повишаване на риболовното усилие;

2. Разнообразяване на дейности чрез насърчаване на многостранна заетост на рибарите, посредством създаването на допълнителни работни места извън сектор „Рибарство”;

3. Създаване на добавена стойност към продуктите от риболов и аквакултура;

4. Подкрепа за инфраструктура и услуги, свързани с малките рибарски стопанства и туризма, в полза на малки рибарски общности;

5. Защита на околната среда в рибарски райони, с цел запазване на тяхната привлекателност, обновяване и развитие на крайбрежните селца с рибарски дейности и съхраняване и развиване на националното природно и архитектурно наследство;

6. Възстановяване на производствения потенциал в сектор рибарство, когато е засегнат от природни бедствия или промишлени аварии;

7. Придобиване на умения и улесняване подготовката и изпълнението на местната стратегия за развитие;

Раздел ІІ
 ПОДГОТВЯНЕ НА ОБЯВА
Чл. 2. Екипа на МИРГ подготвят обява (Приложение № 1) за набиране на външни експерти-оценители за оценка на заявления по мерките по чл. 1. Обявата трябва да съдържа информация за условията, сроковете и начина на кандидатстване. 

Образецът на Заявление за участие (Приложение № 2), професионална автобиография (Приложение № 3), образецът на декларация съгласно (Приложение №4) и Контролен лист за административно съответствие и за допустимост на кандидатите (Приложение № 5) се публикуват на интернет страниците на МИРГ „Високи Западни Родопи” и на общините Батак, Девин и Доспат.

Чл. 3 (1) Публикуването на обява за набиране на външни експерти-оценители, както и минималният период за провеждане на процедурата, се определят със заповед на Председателя на УС.

(2) Обявата се публикува от техническия сътрудник  на интернет страницата на МИРГ „Високи Западни Родопи”, на страниците на общините партньори, както и в един  национален или регионален вестник.
Раздел ІІІ
ИЗБОР НА ВЪНШНИ ЕКСПЕРТИ-ОЦЕНИТЕЛИ 

Чл. 4. (1) Документите за кандидатстване се приемат в офиса на МИРГ „Високи Западни Родопи”  на адрес гр. Девин, област Смолян, ул.”Руен” 2 лично, по пощата или чрез куриер, като важи пощенското клеймо. Регистрират се ежедневно в Регистър на получените Заявления.
 (2) Техническия сътрудник  предава на Управителя получените Заявления и документи до края на работния ден на 14.12.11 г. по опис съгласно регистъра на получените Заявления от техническия сътрудник на МИРГ.

 (3) Управителя удостоверява с подписа си върху съответния опис, че е получил документите, като задължително вписва датата и часа на получаване. 
Чл. 5. Управителя съхранява получената документация по описа до момента на предаването им за  проверка за административно съответствие.

Чл. 6. (1) Председателя на УС определя служители за определяне на административното съответствие и допустимост на регистрираните кандидати и определя срока за извършване на проверката

 (2) Административното съответствие е проверка на спазването на формалните изисквания към документите, посочени в обявата за набиране на експерти.

(3) Резултатите от проверката за административно съответствие и допустимост на регистрираните документи се нанасят в контролен лист по образец (Приложение № 5). 

(4) Резултатът от проверката за административно съответствие и за допустимост на регистрираните документи, се представя от лицата по ал. 1 с доклад до Председателя на УС, за подготовка на проект на списък с успешно преминали проверката кандидати.

Чл. 7. Управителя изготвя  списък на външните експерти-оценители, които успешно са преминали проверката за административно съответствие и за допустимост и се публикува на електронната страница на МИРГ. 

Чл. 8. Управителя уведомява всички кандидати за резултата от проверката по чл. 6. Уведомяването се извършва чрез публикуване на електронната страница на МИРГ. Когато кандидатът е заявил желание уведомлението се изпраща и по електронна поща.

Чл. 9. (1)С одобрените експерт – оценители  ще бъдат  сключвани граждански  договори извършване на оценка на проектни предложение за всяка сесия по отделно до края на 2013 год. 

(2) За всяко участие в комисия експертите подготвят подробен доклад. 

(3) Като външен експерт-оценител в комисията за избор не може да бъде включвано лице, което: 

1. се намира в конфликт на интереси с някой от кандидатите в процедурата за предоставяне за безвъзмездна помощ по смисъла на чл. 52, параграф 2 от Регламент (ЕО, Евратом) № 1605/2002 (OB, L 248, 16.9.2002 г.) на Съвета, приложим към общия бюджет на Европейските общности;

2.  има интерес от отпускането на безвъзмездна финансова помощ за конкретен кандидат по смисъла на Закона за предотвратяване и разкриване на конфликт на интереси (ЗПРКИ) – (Обн. ДВ. бр.94 от 31 Октомври 2008 г.);

3. не отговаря на изискванията на чл. 22 от Закона за предотвратяване и разкриване на конфликт на интереси; 

4. е свързано лице с кандидат за подпомагане, чието заявление се разглежда от съответната комисия, като съпрузи или лица, които се намират във фактическо съжителство, роднини по права линия, по съребрена линия – до четвърта степен включително, и роднини по сватовство –  втора степен включително, както и физически и юридически лица, с които лицето, се намира в икономически или политически зависимости, които пораждат основателни съмнения в неговата безпристрастност и обективност;

5. участва в управлението на дружество, в управлението на което участва и кандидат за подпомагане, чието заявление се разглежда от съответната комисия;

6. е в йерархическа зависимост с кандидат за подпомагане или с друг член на комисията; 

Чл. 10. (1) Управителя организира запознаването на одобрените външни експерти-оценители сключили договори с МИРГ „Високи Западни Родопи”, с правилата за работа на Комисията за избор и процедурите за избор на заявления, съобразно критериите за оценка. 
(2) Уведомяването за датата, мястото и условията за провеждане на дейностите по ал. 1 се извършва от  Управителя, чрез изпращане на писмо до кандидата. 

Раздел ІV

 ТЕКУЩО И АРХИВНО СЪХРАНЯВАНЕ НА ДОКУМЕНТИТЕ НА  КАНДИДАТИТЕ

Чл.11. Цялата документация по провеждане на посочената по горе процедура се съхранява в офиса на МИРГ „Високи Западни Родопи” в гр.Девин, при спазване на Вътрешните правила за работа на екипа на МИРГ „Високи Западни Родопи”
Чл.12. (1) МИРГ „Високи Западни Родопи”,създава досие на всеки от одобрените кандидати, което съхранява  за срок от 5 години от датата на последния документ, приложен в досието. 
(2) МИРГ „Високи Западни Родопи” унищожава документите по чл.12 след изтичане на 5 годишния срок.
МЕСТНА ИНИЦИАТИВНА РИБАРСКА ГРУПА

